**ROMÂNIA**

 **JUDEŢUL BISTRIŢA-NĂSĂUD**

**CONSILIUL LOCAL AL COMUNEI FELDRU**

**H O T Ă R Â R E**

**privind modificarea Hotărârii nr. 31 din 27.05.2021 cu privire la componența echipei mobile pentru intervenția de urgență în cazurile de violență domestică pe raza comunei Feldru**

 Consiliul Local al comunei Feldru, judeţul Bistriţa-Năsăud, întrunit în ședință ordinară, în data de 24.03.2025, în prezența a 15 consilieri din totalul de 15 consilieri.

Având în vedere :

Adresa nr. 17 694 din 04.05.2021 a Instituției Prefectului județul Bistrița-Năsăud.

 - Raportul nr. 3071 din 17.03.2025 întocmit de secretarul general al comunei Feldru;

 - Referatul de aprobare nr. 3072 din 17.03.2025 al primarului comunei Feldru.

 - Avizul de specialitate nr. 3268 din 21.03.2025 a comisiei de specialitate.

În conformitate cu:

- prevederile art. 3, art. 4, art. 7, art. 8 alin. 2, alin. 2 ^ art. 13 alin. (1, alin. (2), alin. (3), art. 14, art. 22, art. 35, art. 35^1, art. 35^2 din Legea nr. 217/2003 pentru prevenirea și combaterea violenței domestice, republicată, cu modificările şi completările ulterioare;

- prevederile art. 1, art. 2, art. 3, art. 5 și ale art. 8 din anexa la Ordinul nr. 2525/2018 emis de Ministerul Muncii și Justiției Sociale, privind aprobarea procedurii pentru intervenția de urgență în cazurile de violență domestică;

- prevederile art. 1 lit. a și ale art. 8 din Ordinul nr. 146/2578/2018 din 11.12.2018, privind modalitatea de gestionarea cazurilor de violență domestică de către polițiști;

- prevederile art. 3 din Legea asistenţei sociale nr. 292/2011, cu modificările şi completările ulterioare;

- prevederile Legii nr. 197/2012 privind asigurarea calității în domeniul serviciilor sociale, cu modificările și completările ulterioare;

- prevederile Hotărârii de Guvern nr. 118/2014 pentru aprobarea Normelor Metodologice de aplicare a prevederilor Legii nr.197/2012 privind asigurarea calității în domeniul serviciilor sociale, cu modificările şi completările ulterioare;

- prevederile Hotărârii de Guvern nr. 177/2016 privind organizarea și functionarea Agenției Naționale pentru Egalitatea de șanse între femei și bărbați;

- prevederile pct. IV, litera A, pct. 1 din anexa nr. 9 la Hotărârea Guvernului nr. 153 / 2018 cu privire la aprobarea Regulamentului – Cadru privind stabilirea locurilor de muncă, a categoriilor de personal, a mărimii concrete a sporului pentru condiții de muncă prevăzut în anexa nr. II la Legea – Cadru nr. 153 / 2017 privind salarizarea personalului plătit din fonduri publice precum și a condițiilor de acordare a acestuia, pentru familia ocupațională de funcții bugetare „sănătate și asistență socială” .

 În temeiul prevederilor art. 129 alin. 2 lit. „a” și „d” și alin. 7 lit. „b” din OUG nr. 57/2019 privind Codul Administrativ.

**H O T Ă R Ă Ş T E :**

**Art. 1.** - (1) Se aprobăconstituirea echipei mobile pentru intervenţia de urgență în cazurile de violenţă domestică, în următoarea componență:

- Sălvan Ioan-Gabriel, viceprimarul comunei Feldru - coordonator echipă mobilă;

- Pădurariu Mărioara – inspector superior - asistență socială în cadrul aparatului de specialitate al primarului comunei Feldru - membru;

- Marti Mărioara – inspector superior - asistență socială în cadrul aparatului de specialitate al primarului comunei Feldru - membru;

- Galbin Gabriela-Florina – inspector principal - asistență socială în cadrul aparatului de specialitate al primarului comunei Feldru - membru;

- Beșuțiu Mariana – asistent comunitar

 (2) Atributiile echipei mobile prevăzute la alin. (1) sunt prevăzute în anexa nr. 1 care face parte integrantă din prezenta Hotărâre.

**Art. 2.** Membrii echipei mobile din cadrul Compartimentului de asistență socială și autoritate tutelarăal Primăriei comunei Feldru, nominalizați la alin 1. Beneficiază de prevederile pct. IV, litera A, pct. 1 din anexa nr. 9 la Hotărârea Guvernului nr. 153 / 2018 cu privire la aprobarea Regulamentului – Cadru privind stabilirea locurilor de muncă, a categoriilor de personal, a mărimii concrete a sporului pentru condiții de muncă prevăzut în anexa nr. II la Legea – Cadru nr. 153 / 2017 privind salarizarea personalului plătit din fonduri publice precum și a condițiilor de acordare a acestuia, pentru familia ocupațională de funcții bugetare „sănătate și asistență socială” acordându-li-se un spor de 15% aplicat la salariul de bază.

 **Art. 3.** Semnalarea situațiilor urgențe de violență domestică pentru care este necesar sprijinul din partea echipei mobile se face la nr. de telefon ale primăriei comunei Feldru, respectiv la nr. 0263/374339, și fax 0263/374339 și 0263/374301, precum și la solicitarea organelor de poliție de pe raza comunei Feldru, județul Bistrița-Năsăud.

 **Art. 4.** Pentru intervenţiile în cazurile de violenţă domestică, echipa mobilă se va face cu unul din mijloacele de transport aflate în dotarea primăriei comunei Feldru.

**Art. 5.** Cu ducerea la îndeplinire a prezentei hotărâri se încredinţează domnul viceprimar Sălvan Ioan-Gabriel, coordonator echipa mobilă.

**Art. 6.** Prezenta hotărâre a fost adoptată de Consiliul Local al comunei Feldru în şedinţa ordinară, cu respectarea prevederilor Codului Administrativ , respectiv cu un număr de 15 voturi „pentru”, 0 voturi „împotriva”, 0 voturi „abtineri” din numărul de 15 consilieri locali prezenţi.

**Art. 7.** Prezenta Hotarare se va aduce la cunostinta publica prin afisare la sediul primariei comunei Feldru si postare de pagina de net [www.](http://www.)feldru.ro si se comunica prin intermediul Secretarului comunei Feldru cu :

* Primarul comunei Feldru;
* Persoanelor nominalizate la art. 1;
* Postul de Poliţie Comunal Feldru;
* Direcţia Generală de Asistenţă Socială şi Protecţia Copilului, Bistriţa, str. Sucevei, nr. 1-3, judeţul Bistriţa-Năsăud;
* Instituţia Prefectului - Judeţul Bistriţa-Năsăud, Bistriţa, P-ţa Petru Rareş, nr.1, judeţul Bistriţa-Năsăud.

**PREŞEDINTE DE ŞEDINŢĂ,**

 **Sălvan Ioan-Gabriel**

 **Contrasemnează pentru legalitate**

 **secretar general al comunei,**

 **BEȘUȚIU GAVRILĂ**

**Nr. 15 din 24.03.2025**

 **ROMÂNIA**

 **JUDEŢUL BISTRIŢA-NĂSĂUD**

 **CONSILIUL LOCAL AL COMUNEI FELDRU**

 **ANEXA nr. 1 la**

 **HCL Feldru nr. 15 din 24.03.2025**

**ATRIBUȚIILE ECHIPEI MOBILE PENTRU INTERVENȚIA DE URGENȚĂ ÎN CAZURILE DE VIOLENȚĂ DOMESTICĂ**

 Potrivit prevederilor art. 3 din Ordinul nr. 2525/2018 pentru intervenția de urgență în cazurile de violență domestică, comisia mobilă pentru intervenția de urgență în cazurile de violență domestică va avea următoarele atribuții:

1. verifică semnalările de violență domestică efectuate prin intermediul liniilor telefonice ale instituțiilor publice abilitate, inclusiv ale liniilor telefonice de urgență, altele decât numărul unic de urgență la nivel național (SNUAU)-112;
2. realizează evaluarea inițială a gradului de risc din perspectivă acordării serviciilor sociale, pe baza Fișei pentru evaluarea gradului de risc și stabilirea măsurilor de siguranță necesare pentru victimele violenței domestice;
3. acordă informare și consiliere victimelor violenței domestice;
4. sprijină victimele violenței domestice, prin orientarea acestora către serviciile sociale existente pe raza localității / județului, adecvate nevoilor acestora;
5. informează, consiliază și orientează victima în ceea ce privește măsurile de protecție de care aceasta poate beneficia din partea instituțiilor competente: ordin de protecție provizoriu, ordin de protecție, formularea unei plângeri penale, eliberarea unui certificat medico-legal etc.;
6. asigură măsurile de protecție socială necesare pentru victime, minori, persoane cu dizabilități sau persoane cu nevoi speciale, vizate de ordinul de protecție provizoriu sau ordinul de protecție, și păstrează confidențialitatea asupra identității acestora;
7. Colaborează cu serviciile de asistență medicală comunitară în situația în care identifică problemele medicale privind victimele și /sau copii lor;
8. Realizează demersurile necesare pentru depășirea riscului imediat, după caz, acestea putând consta în:

 - transport la unitatea sanitară cea mai apropiată în situațiile în care victima necesită îngrijiri medicale de urgență sau după caz sesizarea numărului unic de urgență 112;

 - sesizarea organelor de urmărire penală, sesizarea organelor de poliție pentru emiterea unui ordin de protecție provizoriu, sesizarea instanțelor judecătorești în vederea emiterii ordinului de protecție;

 - orientarea către SPAS sau după caz către furnizori privați de servicii sociale, acreditat în condițiile legii, în vederea găzduirii în centre rezidențiale adecvate nevoilor și aplicării managementului de caz pentru victime, și după caz pentru agresor;

i) intervine în cazurile de violență domestică, la solicitarea organelor de poliție, atunci când prin ordinul de protecție provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidențial.

Conform prevederilor art. 14 din Legea nr. 217/2003 pentru prevenirea și combaterea violenței domestice, persoanele desemnate de autoritățile publice pentru instrumentarea cazurilor de violență domestică, vor avea următoarele atribuții principale:

1. Monitorizarea cazurilor de violență domestică din sectorul sau unitatea teritorială deservită; culegerea informațiilor asupra acestora întocmirea unei evidențe separate, asigurarea accesului de informații la cererea organelor judiciare și a părților sau reprezentanților acestora;
2. Informarea și sprijinirea lucrătorilor poliției care în cadrul activității lor specifice întâlnesc situații de violență domestică;
3. Identificarea situațiilor de risc pentru părțile implicate în conflict și îndrumarea acestora spre servicii de specialitate de colaborarea cu instituții locale de protecția copilului și raportarea cazurilor în conformitate cu legislația în vigoare;
4. Colaborarea cu instituții locale de protecție a copilului și raportarea cazurilor în conformitate cu legislația în vigoare;
5. Instrumentarea cazului împreună cu asistentul social.

Membrii echipei mobile îndeplinesc și alte atribuții care decurg din legislația specifică domeniului de activitate.

**PREŞEDINTE DE ŞEDINŢĂ,**

 **Sălvan Ioan-Gabriel**

 **Contrasemnează pentru legalitate**

 **secretar general al comunei,**

 **BEȘUȚIU GAVRILĂ**